સાશાએ મળવાની સંમતિ દર્શાવી. તે ઉત્સાહથી ઉછળ્યો. હ્ર્દય એક થડકારો ચૂકી ગયું. ત્રણેક વર્ષની આતુરતાનો અંત આવતાં, આનંદના અતિરેકમાં સંતોષના ધૂંટડા ભરતો તે ક્યારે નિદ્રાધીન થઇ ગયો, ખબર ન પડી. તેના કર્ણપટલપર સાશાનો માર્દવતાભર્યો મીઠો મધુર સ્વર પડઘાતો રહ્યો. સાશા સાથેના નિયમિત વાર્તાલાપ દરમ્યાન ઉજાગરા કરી થાકેલી આંખો તુરંત મીંચાઈ ગઈ. પથારીમાં આળોટતો, ‘હે બેબી’ ઉદ્દગાર કાઢી, તે સપનામાં ખોવાયો.